Държавен вестник, бр. 74, 2015 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  74
кандидат отговаря на изискванията за заемане 
на длъжността, за която е предложен. 
2. Изслушването се провежда в открито 
заседание на Комисията по бюджет и финанси, 
което се излъчва в реално време в интернет чрез 
интернет страницата на Народното събрание. 
3. Кандидатите се представят от вносителите 
на предложенията по азбучен ред на собстве­
ните имена на кандидатите за председател и 
за членове – до две минути на кандидат. Пред­
ставянето включва и данни за специфичната 
подготовка, мотивацията, публичната репута­
ция и обществената подкрепа за кандидата. 
4. Лично представяне на кандидата и на 
неговата концепция за дейността на Фискал­
ния съвет с оглед на длъжността, за която е 
предложен – до 10 минути на кандидат. 
5. Комисията по бюджет и финанси провеж­
да разисквания по направените предложения. 
Народните представители поставят поотделно 
своите въпроси към кандидатите за председател 
и към кандидатите за членове по азбучен ред 
на собствените имена на кандидатите – до две 
минути на народен представител за кандидат. 
След изчерпване на зададените въпроси към 
съответния кандидат от всички народни пред­
ставители кандидатът отговаря – до 10 минути.
6. Председателят на Комисията по бюджет и 
финанси задава в резюме въпросите на лицата 
по чл. 89, ал. 3 от Правилника за организацията 
и дейността на Народното събрание, на които 
не е получен отговор. Отговор на съответния 
кандидат – до 10 минути. 
7. От изслушването се изготвя пълен сте­
нографски протокол, който се публикува на 
специализирания тематичен сайт на интернет 
страницата на Народното събрание.
8. Комисията изготвя по смисъла на чл. 89, 
ал. 5 от Правилника за организацията и дейността 
на Народното събрание доклад от изслушването, 
в който са представени кандидатите. Ако са из­
слушани няколко кандидати за дадена длъжност, 
Комисията по бюджет и финанси изготвя доклад 
от изслушването на кандидатите и го внася в 
Народното събрание. Към доклада се прилага 
проект на решение за избор на всеки кандидат 
за съответната длъжност във Фискалния съвет. 
IV. Избор на председател и членове на Фис­
калния съвет от Народното събрание.
1. Заседанието се излъчва в реално време 
в интернет чрез интернет страницата на На­
родното събрание. С решение на Народното 
събрание на заседанието присъстват предло­
жените кандидати.
2. Народното събрание изслушва в резюме 
внесения доклад на Комисията по бюджет и 
финанси. 
3. Всеки кандидат се представя от вносите­
ля – до две минути.
4. Провеждат се разисквания по кандидату­
рата по реда на Правилника за организацията 
и дейността на Народното събрание. 
5. Народното събрание избира поотделно 
председателя и четиримата членове на Фис­
калния съвет.
6. Гласуването е явно чрез компютризира­
ната система за гласуване. Ако има няколко 
кандидати за една длъжност, гласуването се 
извършва по азбучен ред на собствените имена 
на кандидатите, освен ако Народното събрание 
реши друго.
7. За избран се смята кандидатът, получил 
повече от половината от гласовете на присъст­
ващите народни представители. Ако няколко 
кандидати за една длъжност са получили повече 
от половината от гласовете на присъстващите 
народни представители, избран е кандидатът, 
получил най-много гласове „за“.
8. Когато никой от кандидатите не получи 
необходимите гласове, се провежда повторно 
гласуване, в което участват двамата кандидати, 
получили най-много гласове „за“.
9. Ако и при повторното гласуване никой 
от кандидатите не получи необходимите гла­
сове, Народното събрание приема решение за 
откриване на нова процедура за избор. 
Решението е прието от 43-то Народно съ­
брание на 23 септември 2015 г. и е подпечатано 
с официалния печат на Народното събрание.
Председател на Народното събрание: 
Цецка Цачева
Приложение № 1 
към решението
ДЕКЛАРАЦИЯ
Долуподписаният/ата .......................................
с ЕГН ………….….................., л. к. № ..................... ,
изд. на ……...…………… от МВР ............................... ,
ДЕКЛАРИРАМ, ЧЕ:
съм съгласен/на да бъда предложен/а за длъж­
ността ..................................................................... .
Декларатор: ....................
Приложение № 2 
към решението
ДЕКЛАРАЦИЯ
Долуподписаният/ата .......................................  
с ЕГН ………………….............., л. к. № ..................... , 
изд. на ……………........ от МВР ............................... ,
ДЕКЛАРИРАМ, ЧЕ:
1. не съм лишаван от правото да заемам оп­
ределена държавна длъжност или да упражнявам 
определена професия или дейност;
2. не съм бил член на изпълнителен или 
контролен орган или неограничено отговорен 
съдружник в дружество, когато то е прекратено 
поради несъстоятелност, ако са останали неудо­
влетворени кредитори;
3. не съм бил през последните 5 години, пред­
хождащи датата на решението за обявяване на 
банка в несъстоятелност, член на неин управителен 
или контролен орган. 
Известна ми е наказателната отговорност по 
чл. 313 от Наказателния кодекс.
Декларатор: ....................
6377